Gigantocela nestamasulo

La Gigantocela nestamasulo (Leipoa gallinacea) estas formortinta megapodo kiu estis indiĝena de Aŭstralio. Ĝi estis priskribita el restoj el kuŝejoj de Plio-Pleistoceno ĉe Darling Downs kaj Chinchilla en sudorienta Kvinslando fare de Charles De Vis, kiu kreis la genron Progura por ĝi. Materialo referencebla al tiu specio estis kolektita ankaŭ el Suda Aŭstralio kaj el Valo Vellingtono kaj la Wombeyan Kavoj de Novsudkimrio.

 Taksonomio 
Komparo de aŭstraliaj megapodoj montris, ke Progura estas proksime rilata al la vivanta Ocela nestamasulo (Leipoa ocellata), kvankam la fosilia specio gallinacea estis konsiderinde pli granda ol la vivanta specio. Dua specio, P. naracoortensis, estis priskribita en 1974 de van Tets el kuŝejoj de la Kavoj Naracoorte de sudorienta Suda Aŭstralio indikante diferencajn grandojn kaj kruroproporciojn. Ĝi estas nune konsiderata sinonimo de L. gallinacea, kiu estis evidente sekse dimorfa.

 Aspekto 
Ties pezo estis ĉirkaŭkalkulita de van Tets al vario el 4–7 kg. La proporcio de la longaj ostoj estis simila al, kvankam pli grandaj kaj pli fortikaj ol, tiuj de la Ocela nestamasulo, kaj ĝi havis relative pli larĝajn bekon, kapon kaj korpon. La profunda karino ĉe la sternumo indikas, ke ĝi estis kapabla flugi.

 Referencoj 

 Bibliografio 



Kategorio:Megapodedoj
Kategorio:Kokoformaj
Kategorio:Birdoj de Aŭstralio
Kategorio:Birdoj de Oceanio
Kategorio:Formortintaj birdoj